OpenLLM-France/wikimedia huggingface dataset:
# Akazu

L'Akazu (Kinyarwanda: ɑkɑzu, casa petita) era una organització informal d'extremistes hutu els membres de la qual van contribuir fortament al genocidi ruandès de 1994. Un cercle de familiars i amics íntims del llavors president Juvénal Habyarimana i la seva influent esposa Agathe Habyarimana, també se'ls va anomenar "Xarxa Zero", pel seva objectiu d'un Ruanda amb zero tutsis.

## Antecedents

Els akazu eren parents de Habyarimana i altres que ell coneixia del seu districte de Ruanda del Nord; van ocupar càrrecs importants d'autoritat en el règim hutu. Els Akazu no desitjaven compartir el govern amb els Tutsis (en particular els rebels expatriats residents a Uganda) o hutus moderat. Van contribuir al desenvolupament de la ideologia poder hutu i van generar ressentiment contra els tutsis durant els anys noranta. Alguns estudiosos creuen que la seva ideologia genocida i les seves massacres van ser un esforç per mantenir el poder polític que havien reunit des que Habyarimana va arribar al poder en un cop militar contra el govern elegit.

## Membres coneguts

* Protais Zigiranyirazo
* Seraphin Rwabukumba
* Colonel Elie Sagatwa

## Referències

* 1 2 3 4 Des Forges, Alison. Leave None to Tell the Story: Genocide in Rwanda – History → The Army, the Church and the Akazu. Nova York: Human Rights Watch, març 1999. ISBN 1-56432-171-1.
* ↑ Propaganda of the Rwanda genocide: Glossary.
* ↑ 15 Years after the Rwandan Genocide: Hutu Power and its Friends. Jungle World. /
* ↑ De Figueiredo & Weingast. (1999). "The rationality of fear: Political opportunism and ethnic conflict", in (eds.) Walter & Snyder, Civil Wars, Insecurity and Intervention, Nova York: Columbia University Press, p. 261.

## Enllaços externs

* preventgenocide.org/edu/pastgenocides/rwanda/resources
# Aeroport de Basilea-Mulhouse-Friburg

L'Aeroport de Basilea-Mulhouse-Friburg (codi IATA: BSL, MLH, EAP, codi OACI: LFSB) (en alemany: Flughafen Basel-Mülhausen-Freiburg; en francès: Aéroport Bâle-Mulhouse-Fribourg) o també anomenat EuroAirport és un aeroport situat a 6 km al nord-oest de Basilea (Suïssa), a 22 km al sud-est de Mülhausen (França) i a 70 km al sud de Friburg (Alemanya). Està localitzat en territori francès, concretament dins el municipi de Saint-Louis, prop de les fronteres suïssa i alemanya. L'any 2018 va gestionar 8.578.064 passatgers i 97.271 moviments d'aeronaus.

## Història

L'aeroport de Basilea-Mulhouse-Friburg va ser inaugurat, després de només dos mesos de treballs, el 8 de maig de 1946. El projecte ja havia estat planificat durant la Segona Guerra Mundial. França va facilitar els terrenys i Suïssa va construir les pistes d'aterratge i els edificis.

## Aerolínies i destinacions

| Aerolínies | Destinacions |
| Aigle Azur | Alger, Constantina, Orà, Sétif |
| Air Algérie | Constantina |
| Air Arabia Maroc | Casablanca |
| Air France | París-Orly |
| Air France operat per CityJet | Amsterdam |
| Air France operat per HOP! | Lió, París-Charles de Gaulle de temporada: Ajaccio |
| Air Transat | de temporada: Montréal-Trudeau |
| Air VIA | de temporada: Burgàs |
| Austrian Airlines operat per Tyrolean Airways | Viena |
| British Airways | Londres-Heathrow |
| EasyJet | Barcelona, Berlín-Schönefeld, Madrid, Londres-Gatwick, Edimburg |
| EasyJet Switzerland | Alacant, Amsterdam, Berlín-Schönefeld, Bordeus, Copenhaguen, Dresden, Düsseldorf, Edimburg, Fuerteventura, Las Palmas de Gran Canaria, Hamburg, Istanbul-Sabiha Gökçen, Lisboa, Màlaga, Marràqueix, Nantes, Nàpols, Niça, Palma, Porto, Pristina, Roma-Fiumicino, Tel-Aviv, Tenerife-Sud, Tessalònica, Venècia-Marco Polo de temporada: Ajaccio, Càller, Olbia, Split |
| Hello | Corfú, Djerba, Heraklion, Palma |
| Iceland Express | de temporada: Reykjavík-Keflavík |
| KLM operat per KLM Cityhopper | Amsterdam |
| Lufthansa Regional operat per Augsburg Airways | Múnic |
| Lufthansa Regional operat per Lufthansa CityLine | Frankfurt, Múnic |
| Lufthansa Regional operat per Eurowings | Düsseldorf |
| Pegasus Airlines | Antalya, Bodrum, Istanbul-Sabiha Gökçen |
| Pegasus operat per IZair | Esmirna |
| Swiss International Air Lines operat per Swiss European Air Lines | Barcelona, Brussel·les, Budapest, Copenhaguen, Hamburg, Londres-City, Praga, Roma-Fiumicino, Venècia, Zuric de temporada: Niça |
| TUIfly | Fuerteventura, Las Palmas de Gran Canaria de temporada: Burgàs, Corfú, Heraklion, Kos, Menorca, Palma, Rodes, Tenerife-Sud |
| Tunisair | Djerba |
| Turkish Airlines | Istanbul-Atatürk |
| Twin Jet | Marsella, Tolosa de Llenguadoc |

## Referències

* ↑ EAD Basic
* ↑ Statistics of the EuroAirport Arxivat 2011-06-09 a Wayback Machine.. EuropAirport.

## Enllaços externs

* Pàgina web oficial de l'aeroport de Basilea-Mulhouse-Friburg
* Informació de l'aeroport a Union des Aéroports Français Arxivat 2013-05-09 a Wayback Machine.
* Informació de l'aeroport del World Aero Data
# Ana Isabel Conde Sánchez

Ana Isabel Conde Sánchez (Fuengirola, Màlaga, 6 de juny de 1975) és una cantant espanyola, especialment coneguda per classificar-se en segona posició en el Festival de la Cançó d'Eurovisió 1995 a Dublín.

## Biografia

Amb 19 anys i sense gran experiència musical prèvia va ser triada per TVE per a representar a Espanya en el Festival de la Cançó d'Eurovisió de 1995, celebrat el 13 de maig en el Point Theatre de Dublín. Anabel Conde va quedar en segon lloc amb 119 punts. La seva actuació és recordada pels eurofans com un dels millors directes de la Història del festival. La seva actuació va ser seleccionada per la UER amb motiu del 50 aniversari del festival en 2005.
Després del seu èxit a Eurovisió, es va quedar sense discogràfica, la qual cosa va obligar a Anabel a aparcar la seva carrera. Així i tot va arribar a publicar aquell mateix any el disc Anabel Conde. Després, va estudiar música a Londres acompanyada d'esporàdiques aparicions en televisió gairebé sempre relacionades amb el seu pas pel festival.
L'any 2000 va participar en Eurocanción per a intentar representar novament a Espanya juntament amb David Domínguez, quedant quarta amb "Ni colores, ni fronteras".
Va tornar a Eurovisió com a corista de la delegació andorrana al 2005, amb la cançó "La Mirada Interior" interpretada per Marian van de Wal. Aquell any havia intentat representar a Espanya amb la cançó "Incéndiame", que no va ser triada, i al 2006 a Polònia i a Espanya amb la cançó "Sappho". Anabel va tornar a intentar representar a Espanya al 2010 amb el tema "Sin Miedos". Al 2015 va actuar representant a Espanya en el Festival del Bàltic, celebrat a Suècia, amb els temes "It´s for you" i "Paraíso".
Ha participat en programes com Identity, Los mejores años de nuestra vida o a la festa de l'Orgull Gai de Madrid.
Actualment Anabel és professora de música. A causa del fet d'haver aconseguit la millor posició d'Espanya en Eurovisió en els últims 25 anys, és comú la seva aparició en mitjans de comunicació i esdeveniments relacionats amb el festival.

## Discografia
### Àlbums

* 1995: Anabel Conde
* 2000: Dos Lunas
* 2014: Toda una mujer

### Senzills

* 1995: Vuelve Conmigo
* 1995: Si no fueras
* 2000: Ni colores ni fronteras
* 2010: Sin miedos
* 2014: Paraíso
* 2015: Ven y sálvame
* 2016: My game is over

## Vegeu també

* Espanya al Festival de la Cançó d'Eurovisió

## Referències

* ↑ «Anabel Conde, de segunda en Eurovisión a profesora: "Mis alumnos me piden que les ponga mi actuación"». Cope, 2021. [Consulta: 8 maig 2022].
* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 80-81. ISBN 84-607-4162-1.
* ↑ «Revisión DVD Congratulations». Eurovision-spain, 2020.
* ↑ «Will Anabel Conde return to Eurovision?». Sanjay Jiandani, 14-01-2010.
# Amazona mercenària

L'amazona mercenària (Amazona mercenarius) és una espècie d'ocell de la família dels psitàcids que habita la selva humida i boscos de les muntanyes de Colòmbia, Veneçuela i, cap al sud, a través dels Andes de l'Equador i el Perú fins al nord i est de Bolívia.
# Ala Kul

Ala Kul o Ala Köl (en kirguís Алакөл) és un llac glacial situat al nord-est del Kirguizstan que administrativament pertany al raion (districte) d'Ak-Suu (província d'Issik Kul). El llac es troba enmig de la serralada de Terskey Alatau, a una alçada de 3.532 metres. El llac mesura 2,3 km de longitud i 700 metres d'amplada amb una superfície d'aproximadadment 1,3km². Algunes fonts indiquen que el llac assoleix una profunditat de més de 70 metres, si bé altres referències assenyalen que la fondària no és coneguda i però sí que ho és el volum (4,3 milions de metres cúbics). En tot cas, es tracta del llac el més gran dels 729 que existeien en la conca del llac Issik Kul. L'Ala Kul s'alimenta de torrents glacials, que formen cascades. El llac normalment està glaçat entre els mesos d'octubre i maig.
Es pensa que el viatger medieval Rubruquis, al seu viatge cap al Qaraqorum, ja va visitar el llac, però el descriu com un mar interior i part del Llac Balkhaix. Dona una descripció aproximada de l'àrea i menciona els vents del llac, que són "tan forts que la gent no el traversa sinó amb un gran perill, sota el risc de precipitar-se dins la mar".
En l'època moderna, Putimtsoff, un viatger rus, va ser el primer a visitar el llac Ala Kul, l'any 1811. Trenta anys després, Alexander von Schrenk va explorar el llac i els seus voltants. Des de l'ocupació russa del Kirguizstan, l'any 1864, el llac va ser visitat freqüentment per viatgers europeus. Actualment, les diferents excursions que porten fins al llac són una de les principals atraccions turístiques de la zona i de Kyrgyzstan. Es pot accedir al llac des de la vall d'Altyn Arashan, en una excursió d'un dia, o bé fer una ruta circular de varis dies a través del refugi de Sirota, començant i acabant a Karakol.
Etimològicament, el nom Ala Kul significaria "llac bigarrat", tot i que també es creu que podria agafar el nom de les muntanyes de Terskey Alatau, que es troben al nord del llac.

## Referències

* 1 2 3 «Alakol lake». Trekking Union Kyrgyzstan. Arxivat de l'original el 2018-09-23. [Consulta: 23 setembre 2018].(anglès)
* ↑ «Lake Ala Kul». Discover Kyrgyzstan. Official Tourism Information and Promotion Site of the Kyrgyz Republic.(anglès)
* ↑ Rubruquis, G. (1255), Voyage dans l'Empire Mongol, p. 188, Petit Biblio Payot Voyageurs
* ↑ «Mediaeval Researches From Eastern Astatic Source Vol I».(anglès)
* 1 2 «Lake Ala-Köl». Lonely Planet.(anglès)
* ↑ Taylor, Isaac. Names and their histories: a handbook of historical geography and topographical nomenclature, 1898.
# Aeroport de Cabinda

L'aeroport de Cabinda (codi IATA: CAB, codi OACI: FNCA) és un aeroport que serveix Cabinda, una ciutat de la província de Cabinda, un exclavament d'Angola.
El VOR-DME de Cabinda (Ident: VCA) es troba a 1,5 milles nàutiques al sud de la pista.

## Aerolínies i destinacions

| Aerolínies | Destinacions |
| SonAir | Luanda |
| TAAG Angola Airlines | Luanda |

## Referències

* ↑ Airport information for FNCA Arxivat 2011-08-06 a Wayback Machine. from DAFIF (effective October 2006)
* 1 2 Informació de l'Aeroport de Cabinda a Great Circle Mapper.
* ↑ «FNCA @ aerobaticsweb.org». Landings.com. Arxivat de l'original el 2016-03-03. [Consulta: 31 juliol 2013].
* ↑ Google Maps - Cabinda
* ↑ SkyVector Aeronautical Charts

## Enllaços externs

* Historial d'accidents de l'Aeroport de Cabinda a Aviation Safety Network (anglès)
* Temps actual per a FNCA a NOAA/NWS
* Fotografia de l'Aeroport de Cabinda (2003) Arxivat 2017-04-19 a Wayback Machine.
* Fotografia de l'Aeroport de Cabinda (2009) Arxivat 2017-04-19 a Wayback Machine.
# Diego Rojas Ramírez

Diego Rojas Ramírez (Xile, 3 de juny de 2002) és un jugador d'hoquei patins xilè que juga com a defensa/mig al Reus Deportiu.
Va començar a jugar a hoquei patins amb cinc anys com a activitat extraescolar. Format en l'entorn de l'escola de la Universidad Católica de Chile jugava per l'equip Salesiano de Macul les temporades 2017/2018 i 2018/2019. Aquell any fou convocat per la Selecció masculina d'hoquei patins de Xile per disputar el mundial d'hoquei patins a Barcelona sub-19. Després de disputar un torneig on va marcar 6 gols va aconseguir cridar l'atenció del director esportiu del Reus que el va fitxar per la següent temporada.
A Reus va començar a militar en el planter però ràpid es va incorporar en la dinàmica del primer equip. Paral·lelament ha disputat els mundials del 2022 a Argentina i 2024 a Novara per la Selecció Nacional on s'ha establert com a peça clau dins del conjunt Xilè.

## Referències

* ↑ Lara, Jeser. «Chile tiene un ’fenómeno’: el joven jugador de hockey patín que brilla en la mejor liga del mundo» (en castellà), 01-04-2021. [Consulta: 21 febrer 2025].
* ↑ «Jugadores con 'diego rojas' :: ceroacero.es» (en castellà). [Consulta: 21 febrer 2025].
* ↑ Tarragona, Diari de. «Diego Rojas, la última esperanza chilena» (en castellà). [Consulta: 21 febrer 2025].
* ↑ «Diego Rojas :: Partidos Realizados Mundial Sub-19 Hóquei Patins 2019 :: ceroacero.es» (en castellà). [Consulta: 21 febrer 2025].
* ↑ Tarragona, Diari de. «La perla chilena del Reus que jugará el Mundial» (en castellà). [Consulta: 21 febrer 2025].
# Ambre (color)

L'ambre és un color taronja groguenc anomenat així fent referència a una resina fòssil procedent d'una conífera, contenint àcid succínic, coneguda com a ambre. Per això, l'ambre pot referir-se no sols a un, sinó a tota una sèrie de tonalitats de taronja, ja que la resina fossilitzada que li dona nom varia des de gairebé el groc quan és recent, a tocar el vermell quan envelleix. Aquest color s'utilitza en semàfors i en senyals intermitents d'automòbils.

## Usos i connotacions

L'ambre simbolitza l'energia. També és el color usat pel club anglès de futbol Hull City AFC. Els monitors d'ordinador VT220 també eren disponibles en ambre.

## Definició formal

En il·luminació en automoció, les normes UNECE indiquen que els intermitents de gir, les làmpades aïllades d'indicació de marges i els reflectors dels vehicles han de ser de color ambre. La seva definició segons l'espai de color CIE 1931 és la següent:
| Límit cap al verd | $y\leq x-0.120$ |
| Límit cap al roig | $y\geq 0.390$ |
| Límit cap al blanc | $y\geq 0.790-0.670x$ |
La totalitat d'aquesta definició rau completament fora del gamut de l'espai de color sRGB, és a dir, un color tan pur no pot ser representat usant els colors primaris RGB. La mostra de color de la dreta s'ha realitzat agafant el centroide de la definició estàndard i movent-lo cap al punt blanc D65, fins que troba el triangle del gamut sRGB.

## Referències

* ↑ «ambre | enciclopèdia.cat». [Consulta: 13 febrer 2021].
* ↑ Nueva Enciclopedia Larousse (en castellà). Barcelona: Planeta, 1984, p. 390. ISBN 84-320-4241-2.

## Vegeu també

* Llista de colors.
# Club Deportivo Huachipato

El Anapolis Futebol Clube és un club de futbol brasilie de la ciutat de Talcahuano. Va ser fundat el 1 de mart de 1946.

## Palmarès

* 3 Lliga brasiliena de futbol: 1974, 2012, 2023
* 1 Lliga brasiliena de segona divisió: 1966
* 1 Participació Copa Libertadores 1975, segundo en su grupo
* 1 Classificació copa Sud americana 2006
* 1 Classificació liguilla copa sud americana 2007

## Jugadors destacats

* Pablo Caballero
* Luís Chavarría
* José Contreras
* Omar Gomez O.
* Luis Eyzaguirre
* Héctor Mancilla
* Rodrigo Millar
* Pedro Morales
* Norberto Raffo
* Cristián Reynero
* Carlos Sintas
* Cristián Fernando Muñoz
* Javier di Gregorio
* Mario Vener
* Juan Francisco Viveros
* Jonny Walker
* Renzo Yáñez

## Enllaços externs

* Club Deportivo Huachipato - Lloc web oficial
# Thomas James

Thomas James (1593 - 1635) fou un capità de vaixell anglès que destacà com a navegant i explorador del Pas del Nord-oest, el pas cap a Orient a través d'Amèrica del Nord.
El capità James va salpar el 3 de maig de 1631 de Bristol per fer una travessa de dos anys amb un sol vaixell, l'Henrietta Maria, amb vint-i-dos homes a bord. James explorà la Badia de Hudson, en especial la part més meridional de la badia i que actualment duu el seu nom, badia de James, després d'haver estat atrapat pel gel l'1 de setembre de 1631. Passà l'hivern a l'illa Charlton abans de continuar el seu viatge cap a l'oceà Àrtic l'estiu següent. Intentà endinsar-se en el canal de Foxe, sense saber que Luke Foxe hi havia passat en el retorn del seu viatge, el 1631. El 22 d'octubre de 1632 arribà de nou a Bristol.
Les experiències viscudes per James durant el viatge foren narrades en un llibre publicat a la seva tornada, el 1633: The Strange and Dangerous Voyage of Captaine Thomas James (L'estrany i perillós viatge del capità Thomas James).

## Referències

* ↑ Christy, Miller (ed.), The Voyages of Captain Luke Foxe of Hull and Captain Thomas James of Bristol, in Search of a North-west Passage, in 1631-32, London, Hakluyt Society, 1894.
* ↑ Mowat, Farley. Ordeal by ice; the search for the Northwest Passage. Toronto: McClelland and Stewart Ltd, 1973. OCLC 1391959.
* James, T.. The strange and dangerous voyage of Captaine Thomas James, in his intended discovery of the Northwest Passage into the South Sea wherein the miseries indured both going, wintering, returning, and the rarities observed, both philosophicall and mathematicall, are related in this journall of it, published by His Majesties command : to which are added a plat or card for the sayling in those seas, divers little tables of the author's, of the variation of the compasse, &c. : with an appendix concerning longitude, by Master Henry Geophy of these late discoveries by W.W.. Londres: Printed by John Legatt, for John Partridge, 1633. ISBN 0665353456.

## Enllaços externs

* Internet Archive .pdf of The Strange and Dangerous Voyage of Captaine Thomas James, First Edition
* Google Books scan of The Strange and Dangerous Voyage of Captain Thomas James, in "The Voyages of Captain Luke Foxe and Captain Thomas James"
# Ala tancat

L'ala tancat, en anglès tight end (TE) és un tipus de jugador ofensiu de futbol americà. La seva posició és a l'extrem de la formació d'atac, a l'inici de la jugada, i la seva funció és tant bloquejar com rebre passades.
La funció de l'ala tancat canviarà segons la jugada a fer i pot ser bloquejar els contraris per defensar el seu rerequart, bloquejar els contraris amb l'objectiu d'obrir espai als seus corredors o rebre una passada per avançar ell amb la pilota.
Aquesta posició probablement és la més versàtil de la línia ofensiva, i en conseqüència els ales tancats acostumen a ser jugadors alts i forts, però també ràpids i hàbils, una barreja entre un receptor i un bloquejador ofensiu.

## Referències

* ↑ «ala tancat». termcat. Departament de Cultura - Generalitat de Catalunya. [Consulta: 24 juliol 2024].
* ↑ «Tight end» (en anglès). The Britannica Dictionary. Enciclopædia Britannica [Consulta: 2 agost 2024].
* 1 2 Marañón, Marta. «Tight end en la NFL: qué posición es y cómo juega» (en castellà). DAZN. DAZN Group, 11-02-2024. [Consulta: 24 juliol 2024].
* 1 2 «Terms Glossary» (en anglès). NFL Football Operations. National Football League. [Consulta: 2 agost 2024].
* 1 2 Hidalgo, Dani; Mariano Tovar, Rubén Ibeas. «LECCIONES DE FOOTBALL: fundamentos de los tight ends» (en castellà). As. Grupo Prisa, 17-04-2014. [Consulta: 24 juliol 2024].
* 1 2 Guirado, Heliana. «Tight end en la NFL: qué posición es y cómo juega» (en castellà). Fansided, 17-07-2024. [Consulta: 24 juliol 2024].
* ↑ «Ala cerrada (tight end)» (en castellà). Theplaybook.jimdo.com. [Consulta: 24 juliol 2024].
# Aeroport de Cacolo

L'aeroport de Cacolo (codi IATA: --, codi OACI: FNCC) és un aeroport que es troba a 3,8 kilòmetres de Cacolo, una vila de la província de Lunda-Sud a Angola.

## Referències

* ↑ «FNCC @ aerobaticsweb.org». Landings.com. Arxivat de l'original el 2016-08-07. [Consulta: 31 juliol 2013].
* ↑ OurAirports - Cacolo

## Enllaços externs

* OpenStreetMap - Cacolo
# Mondo Cane

Mondo cane ("Món gos", en català) és un film documental realitzat el 1962 pels cineastes italians Paolo Cavara, Gualtiero Jacopetti i Franco Prosperi. La pel·lícula consisteix en un seguit de segments que mostren pràctiques culturals d'arreu del món, amb la intenció d'impactar o sorprendre al públic occidental. Les escenes se succeeixen conformant una exhibició caleidoscópica mancada d'argument.
Malgrat l'autenticitat reivindicada pels directors, algunes escenes de la pel·lícula foren escenificades o manipulades creativament per tal d'explotar el "voyeurisme" i la morbositat dels espectadors. El film es pot considerar un predecessor de la telerealitat, i fou el detonant del gènere cinematogràfic anomenat mondo.$^{:113-14}$

## Recepció i influència

Mondo Cane va ser nominat a dos premis de la temporada cinematogràfica de 1962. Va guanyar el premi David de Donatello a la millor producció de la Accademia del Cinema Italiano, nominació que va compartir amb Una vita difficile. També va ser nominat a la Palma d'Or del 15º Festival de Cannes, que va perdre en favor de O pagador de promessas.
Fou un èxit de taquilla internacional i va inspirar la producció de nombrosos documentals, molts dels quals inclogueren la paraula «Mondo» en el seu títol, com per exemple Mondo Bizarro, Mondo Daytona, Mondo Freudo, Mondo Mod, Mondo Infame i Mondo Hollywood.$^{:107}$ Aquestes pel·lícules van ser reconegudes col·lectivament com un gènere en si mateix, anomenat mondo.
L'èxit del film va empènyer Jacopetti i Prosperi a produir-ne seqüeles, com per exemple Mondo cane 2, Africa addio i Addio Zio Tom, mentre que Cavara va dirigir La donna nel Mondo, Malamondo, i el drama "antimondo" L'occhio selvaggio.
El documental inclou una gravació de la performance Anthropométrie de l'époque bleue, de l'artista Yves Klein, realitzada el 17 i 18 de juliol de 1961. L'artista va morir d'una crisi cardíaca el 6 de juny de 1962, poc després d'assistir a la pre-estrena del documental al festival de Cannes, el 12 de maig de 1962, durant la qual va patir una indisposició.

## Referències

* ↑ Goodall, Mark. Sweet & Savage: The World Through the Shockumentary Film Lens (en anglès). Headpress, 2006, p. 22. ISBN 9781900486491.
* ↑ Penner, Jonathan, 1962- .... Le cinéma d'horreur. Hong Kong: Taschen, cop. 2008. ISBN 978-3-8228-3155-7.
* ↑ Slater, David. Killing for Culture: An Illustrated History of Death Film from Mondo to Snuff (en anglès). Londres: Creation Books, 1993. ISBN 9781871592207.
* ↑ «Cronologia dei premi david di donatello» (en italià). Premio David de Donatello. [Consulta: 5 gener 2018].
* ↑ «Festival de Cannes» (en anglès). Festival de Cannes. Arxivat de l'original el 2019-08-11. [Consulta: 5 gener 2018].
* ↑ Slater, David. Killing for Culture: An Illustrated History of Death Film from Mondo to Snuff (en anglès). Londres: Creation Books, 1993. ISBN 9781871592207.

## Bibliografia

* Fabrizio Fogliato, Paolo Cavara. Gli occhi che raccontano il mondo. (en italià)
* Stefano Loparco, Gualtiero Jacopetti - Graffi sul mondo. (en intalià)
* Goodall, Mark. Sweet & Savage: The World Through the Shockumentary Film Lens. London: Headpress, 2006. (en anglès)
# Andy Weir

Andy Weir (Davis, Califòrnia, Estats Units, 16 de juny de 1972) és un escriptor de ciència-ficció i enginyer informàtic nord-americà, conegut internacionalment per la seva primera novel·la, The Martian.

## Biografia i obra

Weir va néixer i es va criar a Califòrnia. Als 15 anys va començar a treballar com a programador per al Laboratori Nacional Sandia, va estudiar Informàtica a la Universitat de Califòrnia a Sant Diego i va treballar com a programador per AOL i Blizzard, on va col·laborar en Warcraft II.
Va començar a escriure als 20 anys i va publicar a la seva pàgina web. El seu primer treball destacat va ser el conte curt titulat L'ou, adaptat per a YouTube.
La seva primera novel·la, The Martian, és una obra científicament molt acurada sobre Mart. Es va publicar inicialment a la seva pàgina web, després a Amazon per 99 centaus, on va entrar a la llista dels més venuts i, finalment, va ser editat per l'Editorial Crown, arribant a ser el número 12 de la llista de best sellers del New York Times.
El 2 d'octubre de 2015 es va estrenar l'adaptació de la novel·la al cinema en el mercat americà, amb el mateix títol, The Martian, dirigida per Ridley Scott i escrita per Drew Goddard i protagonitzada per Matt Damon.

## Referències

* ↑ Una guía de supervivencia en Marte (New York Times)
* ↑ Lista de best-sellers del NYT
* ↑ Imdb. «Fechas de estreno». [Consulta: 28 agost 2015].